علنات وزارة الصحة، اليوم الاثنين، على تلقي 550149 مستفيد الجرعة الأولى ديال لقاح فيروس كورونا المستجد، مللي بدات حملة التلقيح، وهكذا تجاوزو عدد اللي تلقحو عدد المصابين فالمجموع. وحسب نشرة كوفيد 19 اليومية، تقاسو اليوم 234 واحد من أصل 5120 واحد دار التحليلة اليوم، ووصل عدد المصابين فالمجموع ل475589. وصل مؤشر الإصابة التراكمي ل1308,5 لكل 100 ألف نسمة، بمعدل 0,6 لكل 100 ألف نسمة فهذ 24 ساعة. وماتو اليوم 14 واحد، وبلغ الإجمالي 8408، بنسبة فتك ديال 1,8 فالمية. وتشافاو اليوم 493، ووصل الإجمالي ل454997، بنسبة تعافي 95,7 فالمية. وتحددو عدد الحالات النشيطة ف12184، وعدد الحالات الحرجة ف585 حالة، ومعمرين دابا أسرة الإنعاش بنسبة 18,5 فالمية. ومن الحالات الخطيرة، 15 تدهورات حالتهم اليوم، و41 تحت التنفس الاصطناعي الاختراقي. وكتتوزع الإصابات والوفيات الجديدة على الجهات والأقاليم كما يلي: 
عدد اللي تلقحو فات عدد اللي تصابو بكورونا.. الحصيلة اليوم: 234 تقاسو بالڤيروس و14 ماتو.. وكثر من 550 ألف دارو الڤاكسان فالطوطال